*For den norske utgaven av programmet, se Big Brother (Norge)*
Land med egne versjoner av Big Brother.
John de Mol
Biosphere 2
***Big Brother*** er et nederlandsk reality-TV-konsept fra 1999 hvor et antall deltagere skal oppholde seg i et felleshus i 100 dager. I løpet av denne perioden skal TV-seerne stemme ut deltakerne inntil én person gjenstår som vinner. Programkonseptet ble utviklet av nederlenderen John de Mol og realisert gjennom hans eget produksjonsselskap, Endemol. Ideen til TV-programmet skal han ha begynte å utvikle allerede høsten 1997. Arbeidstittelen var *De Gouden Kooi* (*The Golden Cage*), en tittel som senere ble benyttet på et annet TV-konsept.

Programmet har blitt sendt i over 40 forskjellige land og har (sammen med Robinsonekspedisjonen) blitt beskrevet som reality-sjangerens ur-formater.

Inspirasjonskilder
------------------

Tittelen til programmet er hentet fra George Orwells dystopiske roman *1984*. Handlingen i denne romanen foregår i et mørkt og dystert bysamfunn hvor «Storebror» alltid ser deg og hvor «tankepolitiet» til en hver tid overvåker innbyggerne. 

Mol hentet mye av inspirasjonen fra det amerikanske forskningsprosjektet Biosphere 2. Dette prosjektet ble iverksatt i Arizona på begynnelsen av 1990-tallet og hadde til hensikt å teste om og hvordan mennesker kunne leve, studere og utføre vitenskapelige eksperimenter i en lukket biosfære. Erfaringene man gjorde var tenkt benyttet i fremtidige romkoloniseringer.

Det har også blitt antatt at MTV-dokumentaren *The Real World*, den svenske reality-serien *Expedition Robinson* og den utleverende nettsiden til internett-personligheten Jennifer Ringley har vært inspirasjonskilder.

Det kan forøvrig nevnes at Castaway Productions, som var ansvarlig for *Expedition Robinson* og amerikanske *Survivor*, i 2002 gikk til søksmål mot Endemol for plagiat, men tapte.

Høsten 1999 ble den aller første utgaven sendt på den nederlandske kanalen Veronica. Premien var 1 million nederlandske gylden (ca. 4,2 millioner kroner).

> Big Brother er TV-konseptet som sjokkerte en hel verden da Endemol-grunnlegger Jon de Mol først realiserte det i Nederland i 1999. Som fikk mediesynsere til å ta fram endetidsformuleringer, tv-anmeldere til å korse seg, psykologer til å advare mot varige sjeleskader og konkurrerende produksjonsselskaper til å stå i kø for å «ta avstand». TV-konseptet som ble diskusjonstema på regjeringsnivå i Tyskland. Og som brukte omtrent hundre dager på å bli eksportert eller simpelthen kopiert, verden over
> 
> 
> Dagbladet, 2011
> 
>

Sendinger i andre land
----------------------

Se også
-------

* Big Brother sendinger på verdensbasis (oversikt)

Referanser
----------

1. ↑  BuddyTV – «ABC Says No to 'Big Brother'» Successor (14.5.2008)
2. ↑  Dagbladet – Perverst og berikende (2006)
3. ↑  Forbes – Sex, Money & Videotape (2003)
4. ↑  SMH - End of Jennicam (6.1.2004)
5. ↑  Seattletimes - Realer than `Real World': `Big Brother' drama begins (5.7.2000)
6. ↑  Realitytvworld – Dutch courts rule that 'Big Brother' does not steal from 'Survivor' (2004)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN
 |